INFORMARE – Situație IACRS, pneumonii, gripă

Săptămâna 08 (17 – 23.02.2025)

În săptămâna 8, toate cele trei tipuri de afecțiuni monitorizate mențin evoluția descendentă, remarcată încă din săptămâna precedentă, chiar dacă scăderea este modestă, cu sub 100 de îmbolnăviri la fiecare, astfel:

IACRS – în scădere cu 83 de cazuri, cu procentul cel mai mare de îmbolnăviri la grupa 15-49 de ani, la care s-au raportat 1145 de cazuri. A scăzut cu un procent jumătate și numărul internărilor (ajungând la 1,64%), jumătate dintre acestea fiind la copiii 0 – 1an.

Pneumoniile – în scădere cu 44 de cazuri (ajungând la 665) și un procent mai mic de internări (care s-au redus de la 33% la 27%), cele mai multe dintre acestea fiind înregistrate la grupul vârstnicilor, 65 de ani și peste. Grupa vârstelor active, 15 – 49 de ani deține numărul cel mai mare de cazuri, circa o treime din total (194 îmbolnăviri).

Gripa scade și ea foarte ușor, înregistrând o diferență de 35 de cazuri față de săptămâna anterioară (de la 392, la 357). Cele mai multe îmbolnăviri au fost la grupa 15-49 de ani (103 cazuri), iar procentul de internări a ajuns la 20%, cele mai multe (circa 80%) fiind la copiii 0 - 14 ani.

Nu s-au raportat decese.

În total, de la începutul sezonului de supraveghere 2024 – 2025, au fost raportate:

• 3227 cazuri de gripă (din care 239 confirmate prin RT PCR)

• 38039 cazuri IACRS

• 8623 cazuri de pneumonii.

Decese = 8